สั่งดูแลลูกค้า ธุรกิจเกษตร แนวชายแดน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

โพสต์ทูเดย์ — กสิกรไทย พร้อมช่วยลูกค้าได้รับผลกระทบชายแดนไทยเขมร
นายปกรณ์ พรรธนะแพทย์ รองกรรมการผู้จัดการ ธนาคารกสิกรไทย เปิดเผยว่า ปัจจุบันธนาคารมีลูกค้าเอสเอ็มอีอยู่บริเวณชายแดนไทยกัมพูชา ประมาณ 2,900 ราย คิดเป็นวงเงินสินเชื่อรวม 3,000 ล้านบาท หรือ 0.8% ของสินเชื่อรวมเอสเอ็มอี ขณะนี้ได้ให้ทีมงานติดตามใกล้ชิด แต่ยังไม่ได้รับแจ้งถึงปัญหา 
ทั้งนี้ สินเชื่อดังกล่าวถือเป็นจำนวนไม่มาก คิดเฉลี่ยสินเชื่อต่อรายประมาณ 1 ล้านบาท โดยลูกค้าส่วนใหญ่อยู่ในกลุ่มค้าปลีกและเกษตรกรรม 
อย่างไรก็ดี หากสถานการณ์ยืดเยื้อแล้วมีผลกระทบต่อรายได้ของลูกค้า ธนาคารก็ต้องเข้าช่วยเหลือ อาจออกเป็นแพ็กเกจช่วยลูกค้าเหมือนคราวที่ประสบภาวะน้ำท่วม เช่น ผ่อนผันชำระเงินต้น ให้ชำระเฉพาะดอกเบี้ยในระยะเวลาหนึ่ง หรือยืดวงเงินกู้ให้นานขึ้น เพื่อให้ภาระเงินกู้น้อยลง
ทั้งนี้ปริมาณการค้ารวมระหว่างไทยกัมพูชาเฉลี่ยปีละ 5 หมื่นล้านบาท โดยไทยนำเข้าจากกัมพูชาปีละประมาณ 3,0005,000 ล้านบาท
สำหรับผลกระทบจากปัญหาการเมืองในอียิปต์นั้น ไทยจะได้รับผลกระทบในทางอ้อมที่มาจากเงินเฟ้อซึ่งปรับขึ้นตามราคาน้ำมัน โดยลูกค้าของธนาคารที่ส่งออกไปยังอียิปต์และประเทศมุสลิม ได้แก่ เยเมน ซาอุดีอาระเบีย เยเมน จอร์แดน และตูนิเซีย มีมูลค่ารวมประมาณ 5,800 ล้านบาท คิดเป็นยอดสินเชื่อกับธนาคาร 952 ล้านบาท
นายปกรณ์ กล่าวว่า ขณะนี้กลุ่มเอสเอ็มอียังคงแผนสินเชื่อตามเดิม คือ เติบโต 10% โดยเดือนม.ค. อนุมัติสินเชื่อไปแล้ว 1.1 หมื่นล้านบาท เป็นทั้งเงินทุนหมุนเวียน และสินเชื่อระยะยาว ทั้งกลุ่มก่อสร้าง เกษตรแปรรูป
อย่างไรก็ดีปีนี้ยังมีปัจจัยเสี่ยงคือ เงินเฟ้อ ดอกเบี้ย และค่าเงินบาท ฉะนั้นจึงเท่ากับว่าต้นทุนทางการเงินของลูกค้าอาจปรับเพิ่มขึ้นอีก ซึ่งธนาคารคาดว่าดอกเบี้ยนโยบายจะมีการปรับขึ้นอีก 0.51% ทั้งปีนี้ เป็น 33.25% โดยไตรมาสแรกอาจเห็นดอกเบี้ยนโยบายอยู่ที่ 2.75% ทั้งนี้ต้นทุนดอกเบี้ยคิดเป็น 4% ของต้นทุนทั้งหมดของลูกค้า